Návrh

 Nariadenie vlády
 Slovenskej republiky

z ......... 2004,

ktorým sa mení nariadenie vlády Slovenskej republiky  č.  71/2004 Z. z. , 
ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol

	Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie § 3 ods. 2 a § 42 ods. 1 zákona č. 488/2002 Z. z. o veterinárnej starostlivosti a o zmene niektorých zákonov nariaďuje:

Čl. I

	Nariadenie vlády Slovenskej republiky č.  71/2004 Z. z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol sa mení  takto:

1.	V § 6 sa slovo „transponuje“ nahrádza slovom „preberá“. 

2.	V prílohe č. 1 časti A bode  I. písmeno e) znie:
„e)  hydinové mäso:
1.	brojlery a ostatná mladá hydina na výkrm s hmotnosťou tela menšou ako 2 kg a nosnice:  0,01  EUR za kus,
2.	ostatná mladá hydina na výkrm s hmotnosťou tela 2 kg a vyššou ako 2 kg:  0,02 EUR  za kus,
3.	ostatná ťažká dospelá hydina s hmotnosťou tela 5 kg a vyššou ako 5 kg: 0,04 EUR za kus,“.

3.	Príloha č. 4 znie: 
„Príloha č. 4
k nariadeniu vlády č. 71/2004 Z. z.

ZOZNAM PREBERANÝCH PRÁVNYCH AKTOV
EURÓPSKYCH  SPOLOĆENSTIEV A EURÓPSKEJ ÚNIE

Smernica Rady 85/73/EHS z 29. januára 1985 o financovaní veterinárnych inšpekcií a kontrol čerstvého mäsa a hydinového mäsa (Ú. v.  ES L 32, 5.2.1985, s.14)  znení smernice Rady 88/409/EHS z 15. júna 1988 (Ú. v. ES  L 194, 22.7.1988, s. 28), smernice Rady 93/118/ES z 22. decembra 1993 (Ú. v. ES  L40, 31.12.1993, s.15), mernice Rady 94/64/ES L zo 14. decembra 1994 (Ú. v.  ES L 368, 31.12.1994, s.8), smernice Rady 95/24/ES z 22. júna 1995, (Ú v.  ES L 243, 11.10.1995, s.14), smernice Rady 96/17/ES z 19. marca 1996 (Ú. v. ES L  078, 28.3.1996, s.30),  smernice Rady 96/43/ES z 26. júna 1996 (Ú. v. ES  L 162, 1.7.1996, s.1)  a smernice Rady 97/79/ES z 18. decembra 1997 (Ú. v.  ES L 24, 30.1.1998, s.31).

Smernica Rady je preložená do slovenského jazyka; do úradného prekladu v slovenskom jazyku možno nazrieť v sídle Inštitútu pre aproximáciu práva Úradu vlády Slovenskej republiky, Námestie slobody 1/29, Bratislava..

Čl. II

Toto nariadenie nadobúda účinnosť 15. septembra 2004.